Rekordresultat for Oljefondet i første kvartal

Oljefondet når nye høyder i første kvartal med en rekordavkastning på 738 milliarder kroner tilsvarende 9,1 prosent, løftet av sterk oppgang i globale aksjemarkeder. Dermed har fondet hentet inn mer enn fjorårets fall.

OLJEFONDET: Yngve Slyngstad, sjef for oljefondet, presenterer fredag fondets resultater for første kvartal. Vis mer byoutline Foto: Heiko Junge, NTB scanpix

Publisert: Oppdatert: 3. mai 2019 11:23 , Publisert: 3. mai 2019 10:00

Statens pensjonsfond utland (Oljefondet) fikk en avkastning på 9,1 prosent i første kvartal.

Fakta om oljefondet Statens pensjonsfond utland er verdens største statlige verdifond. Fondet går i dagligtalen under navnet Oljefondet. Er på rundt 9.000 milliarder kroner, og har investeringer i over 9.000 selskaper og 73 land. Pengene som settes inn i fondet, er den norske statens inntekter fra petroleumsvirksomheten, samt den avkastningen som plasseringene av fondets formue gir. Pengene som går ut av fondet, er en årlig overføring til statskassen til bruk over statsbudsjettet. Vis mer vg-expand-down

Det tilsvarer 738 milliarder kroner, ifølge Norges Bank Investment Management (NBIM), som forvalter fondet på vegne av staten.

Den viktigste årsaken er sterke oppgang i verdens aksjemarkeder.

– Dette er fondets sterkeste kroneavkastning i et kvartal noensinne. Vi er en betydelig aksjeinvestor som må være forberedt på store svingninger i fondets markedsverdi i takt med utviklingen i de globale aksjemarkedene, sier NBIM-leder Yngve Slyngstad.

Avkastningen på fondets aksjer var på 12,2 prosent.

Avkastningen på fondets rentepapirer var på 2,9 prosent.

Avkastningen på fondets unoterte eiendommer var på 1,7 prosent.

Den samlede avkastningen i fondet var 0,2 prosentpoeng høyere enn avkastningen på referanseindeksen.

Oljefondet hadde i 2018 negativ avkastning for første gang siden 2011, med et tap på 6,1 prosent eller 485 milliarder kroner, som nå er visket bort.

Les også Aksjerekyl og svak krone gir ny rekord: Oljefondet opp 11 prosent i år

Oljefondets verdi

Oljefondet har plassert pengene sine i utenlandske eiendeler priset i valutaer som euro og dollar. Jo færre kroner du kan få for disse valutaene, desto mindre verdt blir Oljefondet målt i norske kroner – men det er bare på papiret.

I første kvartal ble fondet tilført 8 milliarder kroner, ifølge NBIM.

Les også Regjeringens melding om Oljefondet: Dette vil Siv gjøre

Disse aksjene gikk best

Blant fondets aksjebeholdninger er det særlig teknologiselskaper som gjorde det bra i kvartalet, med en oppgang på 17,6 prosent, ifølge NBIM.

Apple, Microsoft og Alphabet (Google) utgjorde fondets største aksjebeholdninger ved utgangen av første kvartal.

Apple var også den enkeltinvesteringen som bidro mest til avkastningen, mens Swedbank var blant investeringene som trakk mest ned.

Alle aksjesektorene steg i kvartalet, men telekomselskaper hadde den svakeste avkastningen i kvartalet, med en oppgang på 5,9 prosent.

Nordamerikanske aksjer hadde en avkastning på 14,6 prosent i kvartalet og europeiske aksjer 11,1 prosent.

Aksjer i Asia og Oseania hadde en avkastning på 10,3 prosent og aksjer i fremvoksende markeder var pluss 12,3 prosent.

Les også Oljefondet utnyttet høstens aksje-nedtur: Kjøpte aksjer for 250 milliarder

Les også Disse milliardpostene må Oljefondet selge

Les også Oljefond-sjef Yngve Slyngstad: – Risikoen i fondet er nå større enn tidligere

Her kan du lese mer om Oljefondet